BBC Hausa - News - Sudan da Sudan ta Kudu sun rattaba hannu kan wata yarjejeniya
An sabunta: 27 ga Satumba, 2012 - An wallafa a 16:07 GMT
An cimma wata yarjejeniya tsakanin Sudan da Sudan ta Kudu
Kasashen Sudan da Sudan ta Kudu sun rattaba hannu akan yarjejeniyar warware wasu daga cikin rikice-rikicen da su ka kai kasashen biyu wani fagen yaki a bana.
Bayan sun yi kwanaki hudu su na tattaunawa a Habasha, kasashen sun amince akan wani tsarin tattalin arziki, wanda zai bada damar fitar da mai daga Sudan ta Kudun, abi dashi ta Sudan zuwa kasashen ketare.
To amma tunda har yanzu ba a warware wasu batutuwan ba, musamman ma batun yankin Abyei, wakilin BBC a wajen taron yace yarjejeniyar bata cimma dukkanin abubuwan da ake bukata ba.